Diari Oficial de la Generalitat Valenciana


Sumari del DOGV 6744, del 29-03-2012 (2012/2988)

Convocatòria d'Assemblea General ordinària.
-------------------------------------------

### Dades del document

Número de DOGV
:   6744

Data del DOGV
:   29-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2988


Organisme emissor
:   Caixa Rural de Casinos, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2012/2988]  
En compliment de l'acord adoptat pel Consell Rector d'esta entitat, Caixa Rural de Casinos, S. Coop. de Crèdit V., en la sessió celebrada el dia 20 de febrer de 2012, i de conformitat amb les normes legals i estatutàries d'aplicació, es convoca tots els socis d'esta Caixa Rural per a celebrar Assemblea General ordinària, en la sala d'actes de la Caixa Rural, sítia en el domicili social, plaça Major, número 10, de Casinos, València, el pròxim dia 19 d'abril de 2012, a les 22.00 hores en primera convocatòria i a les 22.30 hores en segona convocatòria, per a tractar els distints punts del següent orde del dia:  
1. Confecció de la llista d'assistents i constitució de l'Assemblea General.   
2. Informe de gestió, examen i aprovació, si és procedent, dels comptes anuals (balanç, compte de pèrdues i guanys, estat de canvi de patrimoni net, estat de fluxos d'efectiu i memòria) i informe d'auditoria, corresponents a l'exercici 2011 i la gestió del Consell Rector.   
  
3. Proposta de distribució dels resultats de l'exercici 2011 i aprovació si és procedent.  
4. Liquidació del pressupost de la reserva de formació i promoció cooperativa de 2011 i pla d'inversions i gastos per a l'exercici 2012.   
  
5. Nomenament d'auditors externs.  
6. Renovació reglamentària de membres del Consell Rector. Cessen el vicepresident, el secretari, i els vocals 2n, 4t, 6t i 8u i suplents 2n i 4t. Les eleccions començaran a les 23.00 i finalitzaran a les 24.00 hores, i això sense perjuí que, per insuficiència d'horari, s'acorde per l'Assemblea General la seua pròrroga.  
7. Informació sobre el Grup Caixes Rurals Unides (Grup CRU), i el contingut del seu contracte regulador. Votació assembleària, si és el cas, sobre la incorporació al Grup CRU i subscripció del seu contracte regulador. Informació i aprovació, si és el cas, de la proposta de modificació dels estatuts socials derivada de la incorporació al Grup CRU. Adopció, si és el cas, dels acords complementaris y/o addicionals derivats de la incorporació al Grup CRU, incloent els de caràcter fiscal i la resta de que puguen correspondre. Autorització al Consell Rector en relació amb els acords que es pogueren adoptar en este apartat.   
  
8. Delegació de facultats al Consell Rector per a l'execució, en tot el que és necessari, de la totalitat d'acords adoptats per l'Assemblea General i, així mateix, l'Assemblea General habilita al Consell Rector perquè complete, adeqüe o esmene el text estatutari, en la mesura precisa per a complir les indicacions o inconvenients de l'Institut Valencià de Finances o dels Registres competents.  
9. Suggeriments i preguntes al Consell Rector.  
10. Aprovació immediata de l'acta per la mateixa Assemblea o, si no n'hi ha, designació de dos socis -amb els seus suplents- per a l'aprovació ulterior d'aquella, juntament amb la presidenta, dins dels 15 dies següents.   
  
Casinos, 22 de Març de 2012.- La presidenta del Consell Rector: Francisca Roger Espinosa.  
  
Nota: d'acord amb el que establixen els estatuts socials d'esta Caixa Rural i en la legislació vigent, els estats financers, informe de verificació de comptes anuals, informe de gestió, informe d'auditoria, i els altres documents que han de ser sotmesos a l'aprovació de l'Assemblea General, estaran a disposició dels socis per al seu examen en el domicili social de l'entitat, siti a Casinos (València), plaça Major, número 10, de 09.00 a 14.00 hores, durant els dies hàbils següents a l'anunci de la present convocatòria, excepte dissabtes, i fins al dia de la celebració de l'Assemblea. Així mateix, els socis que ho sol·liciten per escrit tindran dret a rebre gratuïtament una còpia dels indicats documents.